KDiamondi käsiraamat

# KDiamondi käsiraamat

Stefan Majewsky `<majewsky@gmx.net>`

Tõlge eesti keelde: Marek Laane
Versioon 1.4 (KDE
4.11) (2013-05-05)

Autoriõigus © 2008, 2009, 2010 Stefan Majewsky

Autoriõiguse märge

KDiamond on kolm ühte ritta mäng.

Tabelite nimekiri

4.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

KDiamond on ühele mängijale mõeldud mõistatusmäng.

Mängu eesmärk on luua kolmest ühesugusest rombist ridu.

Peatükk 2. Kuidas mängida
Kuidas mängida

# Peatükk 2. Kuidas mängida

Mängija ees on ristkülikuline mängulaud, mis sisaldab mitut tüüpi rombe. Mängu eesmärk on vahetada kõrvuti asuvaid rombe, nii et tekiks kolmest ühesugusest rombist koosnev rida. See rida seejärel kaob ja mängulauale ilmuvad uued rombid. Mänguaeg on piiratud, nii et proovi parema tulemuse nimel võimalikult kiiresti kokku saada võimalikult palju ridu.

Klõpsa rombil ja seejärel selle naabril. Rombid vahetavad nüüd koha. (Soovi korral võib ka rombi naabri peale lohistada, mispeale need samuti koha vahetavad.) Kui vahetamisega ei teki vähemalt kolmest rombist koosnevat rida, vahetamine tühistatakse. Olekuriba näitab jäänud aega, kogutud punkte ning võimalike käikude arvu.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Reeglid

- Kui rea eemaldamisel rombid langevad, et tühimikku täita, võivad tekkida uued read. Püüa võimaluse korral sellist ahelreaktsiooni saavutada, sest see annab lisapunkte. Iga rea eest saab ühe punkti, selle eemaldamisest tekkinud uue rea eest 2, selle järel tekkinud rea eest 3 punkti ja nii edasi.

- Püüa luua rohkem kui kolmest rombist koosnevaid ridu. Iga täiendava kahe eemaldatud rombi eest saab juurde ühe lisasekundi.

- Rombitüüpide arv kasvab, kui valid raskusastmeks Raske, mis mõistagi raskendab ridade loomist. Kui aga raskusastmeks valida Kerge, suurenevad mängulaua mõõtmed, mis muudab käigu leidmise märksa lihtsamaks.

- Mäng peatub, kui pole jäänud enam ühtegi käiku. Seda peaks käikude kavandamisel silmas pidama eriti raskusastme Raske puhul.

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Menüükirjed

Mäng → Uus (Ctrl+N)

  Alustab uut mängu. Selleks luuakse senise raskusastmega juhusliku sisuga mängulaud.

Mäng → Paus (P)

  Võimaldab mängu peatada. Sama menüükäsu uuesti valimisega saab mängu jätkata. Pane tähele, et pausi ajaks mängulaud varjatakse, sest see poleks üldse aus, kui sa kasutaksid tekkinud aega, mida ju ei arvestata, heade käikude otsimiseks.

Mäng → Näita rekordeid (Ctrl+H)

  Avab eri raskusastmete rekordeid näitava dialoogi.

Mäng → Välju (Ctrl+Q)

  Lõpetab rakenduse töö.

Liikumine → Vihje (H)

  Tõstab esile rombi, mida saab liigutada.

Seadistused → Raskusaste

  Võimaldab alammenüüst valida mängu raskusastme.

  Raskusastmeid on viis:

  - Väga kerge: 12 rida, 12 veergu, 5 tüüpi rombe.

  - Kerge: 10 rida, 10 veergu, 5 tüüpi rombe.

  - Keskmine: 8 rida, 8 veergu, 5 tüüpi rombe.

  - Raske: 8 rida, 8 veergu, 6 tüüpi rombe.

  - Väga raske: 8 rida, 8 veergu, 7 tüüpi rombe.

Seadistused → Märguannete seadistamine...

  Avab KDE tavapärase märguannete seadistamise dialoogi, kus saab muuta KDiamondis kasutatavaid märguandeid (helid, nähtavad teated jne.).

Seadistused → KDiamondi seadistamine...

  Võimaldab valida mängu visuaalse teema. Saadaolevate teemade valik sõltub paigaldusest. Samuti saab alla laadida teiste kujundajate loodud teemasid.

Lisaks on KDiamondil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Kiirklahvid
Kiirklahvid

## Kiirklahvid

Vaikimisi kiirklahvid on järgmised:

Tabel 4.1. Kiirklahvid

Uue mängu alustamine | Ctrl+N
Paus | P
Rekordite näitamine | Ctrl+H
Vihje | H
Väljumine | Ctrl+Q
Abi | F1
Mis see on? | Shift+F1

Peatükk 5. Autorid ja litsents
Autorid ja litsents

# Peatükk 5. Autorid ja litsents

KDiamond

Rakenduse autoriõigus 2008, 2009: Stefan Majewsky `(majewsky AT gmx.net)`

Dokumentatsiooni autoriõigus 2008, 2009, 2010: Stefan Majewsky `(majewsky AT gmx.net)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KDiamondi hankimine

KDiamond on osa KDE projektist http://www.kde.org/.

KDiamond asub paketis kdegames KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KDiamond oma süsteemis kompileerida ja paigaldada, anna KDiamond baaskataloogis järgmised käsud:

    % ./configure
    % make
    % make install

Kuna KDiamond kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.